สภาผู้แทนราษฎร เตรียมพิจารณากระทู้ถามสดและกระทู้ถามทั่วไปรัฐบาล และพิจารณาร่างข้อบังคับการประชุมสภาผู้แทนราษฎรต่อจากสัปดาห์ที่แล้ว
สภาผู้แทนราษฎร เตรียมพิจารณากระทู้ถามสดและกระทู้ถามทั่วไปรัฐบาล และพิจารณาร่างข้อบังคับการประชุมสภาผู้แทนราษฎรต่อจากสัปดาห์ที่แล้วการประชุมสภาผู้แทนราษฎร ในเวลา 13.00 น. วันนี้ 14 สิงหาคม 2562 โดยภายหลังการหารือของสมาชิก จากนั้นจะพิจารณากระทู้ถามทั่วไปนายกรัฐมนตรี จำนวน 3 กระทู้ถาม ได้แก่ เรื่อง ปัญหาที่ทำกินของราษฎรหมู่ที่ 7 ตำบลบางงอน อำเภอพุนพิน จังหวัดสุราษฎร์ธานี  เรื่อง ปัญหาคัดค้านโครงการบ้านพักข้าราชการตุลาการที่เชิงดอยสุเทพ (ป่าแหว่ง) จังหวัดเชียงใหม่  และเรื่องความคืบหน้าของร่างพระราชบัญญัติป้องกันและปราบปรามการทรมานและการกระทำให้บุคคลสูญหาย พ.ศ. .... รวมทั้งรับทราบรายงานประจำปี 2560 ของศาลรัฐธรรมนูญจากนั้นจะพิจารณาร่างข้อบังคับการประชุมสภาผู้แทนราษฎร พ.ศ. .... ซึ่งคณะกรรมาธิการวิสามัญพิจารณาเสร็จแล้ว ในวาระที่ 2 โดยเป็นการพิจารณาต่อจากการประชุมสภาผู้แทนราษฎร เมื่อวันที่ 8 สิงหาคมที่ผ่านมา ซึ่งร่างข้อบังคับดังกล่าวมีจำนวน 192 ข้อ และจะเริ่มพิจารณาต่อที่ข้อ 10 หลังการประชุมในสัปดาห์ที่ผ่านพิจารณาถึงข้อ 9 เรื่องหน้าที่และอำนาจของประธานสภาผู้แทนราษฎร